Kaonsel blong olgeta Minista, long miting blong hem long 31 Okis 2017, hemi bin disaed se Vanuatu hemi save gohed wetemsaening blong PACER Plus Agreement long miting blong Pacific Islands Forum Leaders we bambae hemi tekem ples long Apia, Samoa long nekis manis.
Antap long desisen blong saenem PACER Plus Agreement, Gavman blong Vanuatu hemi resem ap tu olgeta nara isiu we hemi nid yet blong lukluk blong hem. Hemi talem tu se fasin blong stopem akses long saed blong bisnis blong kava long olgeta maket long Australia hemi no stret sipos tufala kantri ia iwantem gat wan gud tred rilesen bitwin tufala mo hemi wantem blong Australia hemi mas stopem olgeta kaen fasin blong mekem tred ia we hemi no stret tumas.
Gavman blong Ripablik blong Vanuatu hemi wantem blong riniuwem bageken bae later ol agrimen wetem Australia mo New Zealand blong givim visa eksamsen long olgeta Ni-Vanuatu visita long tufala kantri ia we bambae i save mekem se i gat fri muvmen blong olgeta man. Hemia hemi pat blong olgeta wok blong mekem se I save gat moa ekonomik intagreisen insaed long rijen.
Gavman blong Vanuatu hemi talem tu se igat nid blong Australia wetem New Zealand blong tufala i mas mekem moa long saed blong divelopmen asistens program blong tufala I go long olgeta Forum Island Countries, i no tru long PACER Plus framewok nomo be hemi mas leftemap tu olgeta bae latrol developmen asistens program long FICs mo sapotem badjet blong Vanuatu taem we bambae hemi stap fesem olgeta jenis long olgeta yia we i stap kam.
tpi_Latn tpi_Latn tpi_Latn tpi_Latn